Europa-Forum Wachau

Europa-Forum Wachau je diskusné fórum, ktoré sa prvý krát uskutočnilo v kláštore Göttweig v Dolnom Rakúsku v roku 1995. Od roku 1995 sa stretnutie koná každoročne s výnimkou v roku 2006. Podujatie sa väčšinou koná v júni, ale bolo tiež presunuté na máj a júl kvôli špeciálnym okolnostiam.

Prvé Europa-Forum Wachau sa uskutočnilo v roku 1995, v roku kedy sa Rakúsko stalo súčasťou Európskej únie, s cieľom posilniť blízkosť k obyvateľom a ako impulz a diskusná platforma pre politickú diskusiu o Európe. Diskusné fórum je organizované klubom Europa-Forum Wachau v spolupráci s Federálnym ministerstvom európskych a medzinárodných vecí a krajinskej vlády Dolného Rakúska. Fórum sa zaoberá politickým vývojom Dunajského regiónu, špeciálna pozornosť je upriamená na bezpečnosť, regionálne a kultúrne témy.

Rakúsky publicista a moderátor Paul Lendvai moderuje diskusie od začiatku v roku 1995.

Počas konania Europa-Forum sa ho zúčastnili viacerí známi európski politici.

Založenie a organizácia 

Každoročne konané Europa-Forum bolo založené s cieľom intenzifikovať Európske myslenie. Veľkým dôvodom na to bolo referendum o vstupe Rakúska do Európskej únie konané 12. júna 1994. Miesto fóra, kláštor Göttweig, vo Wachau, bolo vybrané špeciálne ako demonštrácia dôležitosti kresťanstva v európskej politike a blízkosť k občanom.

Každoročné fórum je organizované krajinskou vládou Dolného Rakúska. Spolok úzko spolupracuje tiež s Rakúskym inštitútom pre Európu a bezpečnostnú politiku a niekoľkými ďalšími inštitúciami. Europa-Forum je sponzorované okrem iných Raiffeisen Bankengruppe a Rakúskou spolkovou ekonomickou komorou.

Prvých desať rokov 1995 až 2004 
Šesť rokov po páde Železnej opony a opätovnému spájaniu Európy sa v roku 1995 uskutočnilo prvé Europa-Forum Wachau v kláštore Göttweig. Každoročne sa ho zúčastnili, počas prvých desiatich rokov, vtedajší guvernér Dolného Rakúska Erwin Pröll a federálny kancelár Wolfgang Schüssel. Jedným z mnohých cieľov je príspevok k spoločnej európskej súhre.

Po rozšírení EÚ o ďalších desať štátov sa Dolné Rakúsko ocitlo v centre Európskej únie, politicky aj geograficky. Bolo možné postupné odstraňovanie hraníc so susednými krajinami, ako je Česko a Slovensko. Dolné Rakúsko kvôli tomu uskutočnilo Deň troch krajín so svojimi susedmi. Nová Európska únia s 25 členmi bola hlavou témou 10. Europa-Forum Wachau.

Europa-Forum Wachau v rokoch 2013 a 2014 – kríza a demokracia

2013 

Diskusné stretnutie sa uskutočnilo 15. a 16. júna 2013 a bolo špeciálne zamerané na krízu v ktorej boli niektoré štáty EÚ. „Po kríze – náčrt novej Európy“ bolo špeciálne motto diskusií medzi politikmi z Rakúska, EÚ a Balkánskych štátov. Stretnutie medzi predsedom vlády Srbska a Kosova bolo zvlášť významné. Vtedajší rakúsky minister zahraničných vecí Michael Spindelegger bol zodpovedný za stretnutie dvojice premiérov Ivica Dačić a Hashim Thaçi, spolu vykonali veľký krok smerom k EÚ.

Okrem toho, známy rakúsky spisovateľ Miguel-Herz Kestranek, Erwin Pröll, európsky komisár Johannes Hahn a lotyšský politik Valdis Dombrovskis sa zúčastnili ako špeciálni hostia s prejavmi.

2014 
Europa-Forum Wachau sa uskutočnilo 17. a 18. mája 2014 s mottom „Demokracia v Európe – máme na výber“. Centrálnou témou bol konflikt medzi Ukrajinou a Ruskom, európska bezpečnostná politika bola tiež prominentnou časťou.

Dôležití hostia ako Erwin Pröll, bývalý federálny kancelár Rakúska Alfred Gusenbauer, bývalý minister obrany Rakúska Sebastian Kurz, Johannes Hahn a Michael Spindelegger sa zúčastnili diskusného podujatia. Srbský premiér Aleksandar Vučić musel zrušiť svoju návštevu kvôli povodniam v Srbsku. Zastúpil ho veľvyslanec Srbska, Pero Janković.

Europa-Forum Wachau 2015 

Témou 20. Europa-Forum bolo „Dosiahla Európa svoje hranice? Úloha Európy vo svete“. Najdôležitejšími prednášajúcimi boli gruzínsky minister obrany Tina Khidasheli, Johannes Hahn, Aleksandar Vučić a bývalý vicekancelár Rakúska Reinhold Mitterlehner.

Na konci podujatia Erwin Pröll ocenil Paula Lendvaia čestnou soškou Leopolda III., patróna Dolného Rakúska. Poďakoval mu tým za jeho úlohu hostiteľa, ktorú vykonával od prvého Europa-Forum. V roku 2015 bola tiež prvýkrát udelená cena „Europa-Staatspreis“.

Europa-Forum Wachau 2016 
Europa-Forum sa v tomto roku uskutočnilo 11. a 12. júna 2016. Témou bola „Európa – spojená v bohatstve, rozdelená v kríze“, fórum bolo moderované Paulom Lendvaiom. Témami diskusií bola utečenecká kríza, nebezpečie nacionalizmu a populizmu a pozícia Európy v ekonómii. Osobnosti politického, ekonomického a kultúrneho života boli pozvané na podujatie; medzi nimi Sebastian Kurz, Erwin Pröll a bulharský minister zahraničných vecí Daniel Mitov.

Europa-Forum Wachau 2017 

Europa-Forum 2017 sa uskutočnilo 10. a 11. júna v kláštore Gottweig v Dolnom Rakúsku.

Mottom podujatia bolo „Blízkosť k občanom Európy“. Program nasledoval zvyčajnú štruktúru a bol zostavený zo štyroch hlavných tém:
 bezpečnostnej: „Globálna stratégia EU: Ako môže pomôcť EÚ získať viacej bezpečnosti?“
 regionálnej: „Rôznorodosť a subsidiarita Európy: rozhodovať efektívne a blízko k občanom.“
 ekonomickej: „Medzi Áziou a USA: Ako môže Európa udržať svoju konkurencieschopnosť?“
 kultúrnej: „Napätie medzi migráciou, demokraciou a ústavnosťou“

Obsah Europa-Forum Wachau 2017 bol predmetom diskusie v seminári na Viedenskej univerzite v spolupráci s Wikimedia Austria. Diskutované témy mali byť sumarizované v encyklopedickej forme a preložené do viacerých jazykov čo rozšíri medzinárodný aspekt podujatia.

Literatúra 
 Europa-Forum Wachau (ed.): 5 Jahre Europa-Forum Wachau. 1995 bis 1999. Redaktion: Mag. Brigitte Karner, 1999 
 Europa-Forum Wachau (ed.): Jubiläumsfestschrift Europa-Forum Wachau. 10. Europa-Forum Wachau. Schwerpunkte, Diskussionsbeiträge und Zitate aus den Jahren 1999 bis 2003. Redaktion: Mag. Brigitte Karner, 2004
 Europa-Forum Wachau (ed.): Jubiläumsfestschrift 15. Europa-Forum Wachau. Schwerpunkte, Diskussionsbeiträge und Bilddokumente aus den Jahren 2004 bis 2009. Wissenschaftliche Beratung und Erstellung des Festschrift-Textes: AIES - Austria Institut für Europa- und Sicherheitspolitik, Maria Enzersdorf 2010

Referencie

Iné projekty

Externé odkazy 
 www.europaforum.at, officiálna webstránka "Europa-Forum Wachau"
 Göttweig Statement z roku 2010 (PDF; 59 kB)

Zdroj 
 

Udalosti v Rakúsku
Furth bei Göttweig